stanford-oval/wikipedia huggingface dataset:
ธีราทร บุญมาทัน
ชีวิตช่วงต้น

ธีราทร เกิดเมื่อวันที่ 6 กุมภาพันธ์ พ.ศ. 2533 ที่จังหวัดนนทบุรี เป็นบุตรของ สมหมาย บุญมาทัน ซึ่งประกอบอาชีพช่างตัดผม และ เพียงใจ บุญมาทัน ซึ่งรับจ้างประกอบเลนส์แว่นตา เขาศึกษาที่โรงเรียนวัดแห่งหนึ่งในจังหวัดบ้านเกิดจนถึงระดับชั้นประถมศึกษาปีที่ 3 จากนั้นจึงย้ายไปเรียนที่โรงเรียนกีฬากรุงเทพมหานคร จนจบชั้นมัธยมศึกษาตอนต้น โดยในช่วงนั้น เขาได้ฝึกเล่นฟุตบอลไปด้วย
ต่อมาในระดับมัธยมศึกษาตอนปลาย เขาศึกษาที่โรงเรียนอัสสัมชัญ ธนบุรี ซึ่งทำให้เขาได้เล่นฟุตบอลเยาวชนร่วมกับกวินทร์ ธรรมสัจจานันท์ และคว้าแชมป์ฟุตบอลนักเรียนหลายรายการ หลังจากจบมัธยมศึกษาตอนปลายแล้ว ก็ได้เล่นฟุตบอลอาชีพให้กับราชประชา ก่อนที่จะย้ายมาเล่นให้กับบุรีรัมย์ ยูไนเต็ด หรือชื่อเดิมในตอนนั้นก็คือ สโมสรฟุตบอลการไฟฟ้าส่วนภูมิภาค
สโมสร > บุรีรัมย์ ยูไนเต็ด > ฤดูกาล 2557

ในวันที่ 2 เมษายน พ.ศ. 2557 เอเอฟซีแชมเปียนส์ลีก กลุ่ม E นัดที่ 4 ธีราทรทำประตูให้บุรีรัมย์ขึ้นนำ เซเรซโซ โอซากะ สโมสรจากญี่ปุ่น 1–0 ก่อนที่จะจบลงด้วยผลเสมอ 2–2 ต่อมาในวันที่ 31 พฤษภาคม พ.ศ. 2557 ธีราทรทำประตูแรกในไทยพรีเมียร์ลีก ฤดูกาล 2557 ช่วยให้ บุรีรัมย์ เปิดบ้านเอาชนะ แบงค็อก ยูไนเต็ด ไปได้ 3–0 ต่อมาในวันที่ 9 กรกฎาคม พ.ศ. 2557 มูลนิธิไทยคม เอฟเอคัพ รอบ 16 ทีมสุดท้าย ธีราทรทำหนึ่งประตู ทำให้บุรีรัมย์เปิดบ้านเสมอกับ บางกอกกล๊าส 2–2 ในเวลา 120 นาที ต้องตัดสินด้วยการยิงลูกโทษ สุดท้าย บุรีรัมย์ พ่ายแพ้ในช่วงการยิงลูกโทษ 3–5 ยุติเส้นทางใน เอฟเอคัพ เพียงเท่านี้ ต่อมาในวันที่ 19 กรกฎาคม พ.ศ. 2557 ธีราทรทำประตูที่ 2 ในลีก ในนัดที่ บุรีรัมย์ บุกไปเสมอกับ พีทีที ระยอง 1–1
สโมสร > บุรีรัมย์ ยูไนเต็ด > ฤดูกาล 2558

ในวันที่ 18 มีนาคม พ.ศ. 2558 เอเอฟซีแชมเปียนส์ลีก กลุ่ม F นัดที่ 3 ธีราทรทำประตูช่วยให้บุรีรัมย์บุกไปเสมอกับ กัมบะ โอซากะ 1–1 ต่อมาในวันที่ 3 เมษายน พ.ศ. 2558 ธีราทรทำประตูแรกในไทยพรีเมียร์ลีก ฤดูกาล 2558 ด้วยลูกฟรีคิก ช่วยให้ บุรีรัมย์ บุกไปเอาชนะ เชียงราย ยูไนเต็ด 1–0 นับเป็นการบุกชนะเชียงรายครั้งแรกในประวัติศาสตร์สโมสร ต่อมาในวันที่ 7 เมษายน พ.ศ. 2558 เอเอฟซีแชมเปียนส์ลีก กลุ่ม F นัดที่ 4 ธีราทรทำประตูขึ้นนำ กัมบะ โอซากะ จากลูกเตะมุม แต่สุดท้าย บุรีรัมย์ ก็พ่ายแพ้ในบ้านไป 1–2 ต่อมาในวันที่ 10 พฤษภาคม พ.ศ. 2558 ธีราทรทำประตูที่ 2 ในลีก ช่วยให้บุรีรัมย์บุกไปเอาชนะ ทีโอที ที่แจ้งวัฒนะ 4–0 ต่อมาในวันที่ 24 มิถุนายน พ.ศ. 2558 ช้าง เอฟเอคัพ รอบ 64 ทีมสุดท้าย บุรีรัมย์เปิดบ้านเสมอกับ แบงค็อก ยูไนเต็ด ในเวลา 90 นาที 0–0 ต้องต่อเวลาพิเศษเพื่อหาผู้ชนะ 30 นาที สุดท้าย ธีราทรทำหนึ่งประตู ทำให้บุรีรัมย์เอาชนะในช่วงต่อเวลาไปได้ 3–0 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 26 กันยายน พ.ศ. 2558 ธีราทรทำประตูที่ 3 ในลีก ช่วยให้บุรีรัมย์บุกไปเอาชนะ แบงค็อก ยูไนเต็ด ที่สนามไทย-ญี่ปุ่น (ดินแดง) 3–0
สโมสร > บุรีรัมย์ ยูไนเต็ด > ฤดูกาล 2559

ในวันที่ 30 มีนาคม พ.ศ. 2559 ธีราทรทำประตูแรกในไทยลีก ฤดูกาล 2559 ในนัดที่ บุรีรัมย์ เปิดบ้านเสมอกับ สุพรรณบุรี 2–2 ต่อมาในวันที่ 8 พฤษภาคม พ.ศ. 2559 ธีราทรลงเล่นนัดสุดท้ายให้กับสโมสร ในนัดที่ บุรีรัมย์ เปิดบ้านเสมอกับ ชัยนาท ฮอร์นบิล 0–0 หลังจากนั้น เจ้าตัวได้ย้ายไปเล่นให้กับคู่ปรับตลอดกาลอย่าง เอสซีจี เมืองทอง ยูไนเต็ด ในเลกที่สองของฤดูกาล
สโมสร > เอสซีจี เมืองทอง ยูไนเต็ด

ในวันที่ 11 พฤษภาคม พ.ศ. 2559 เฟซบุ๊คเพจอย่างเป็นทางการของบุรีรัมย์ ยูไนเต็ด เปิดเผยแถลงข่าวการขาย ธีราทร บุญมาทัน ให้กับทีมร่วมลีกอย่าง เอสซีจี เมืองทอง ยูไนเต็ด หลังจากที่ก่อนหน้านี้มีข้อเสนอซื้อจากหลายทีม ซึ่งเขาจะสามารถเริ่มประเดิมลงสนามให้กับต้นสังกัดใหม่ได้ในช่วงเลกที่สองของฟุตบอลไทยลีก 2559
สโมสร > เอสซีจี เมืองทอง ยูไนเต็ด > ฤดูกาล 2559

ในวันที่ 25 มิถุนายน พ.ศ. 2559 ธีราทร ลงประเดิมสนามนัดแรกและทำประตูแรกให้กับสโมสรในไทยลีก ฤดูกาล 2559 ช่วยให้ เมืองทอง เปิดบ้านเอาชนะ นครราชสีมา มาสด้า ไปได้ 4–1 ต่อมาในวันที่ 20 สิงหาคม พ.ศ. 2559 ธีราทรด้วยลูกฟรีคิก ช่วยให้ เมืองทอง เปิดบ้านเอาชนะ พัทยา ยูไนเต็ด ไปได้ 4–1 จบฤดูกาล ธีราทรลงเล่นในลีกให้กับเมืองทอง 12 นัด ยิงได้ 2 ประตู มีส่วนช่วยให้สโมสรคว้าแชมป์ไทยลีกสมัยที่ 4 ได้สำเร็จ
สโมสร > เอสซีจี เมืองทอง ยูไนเต็ด > ฤดูกาล 2560

ในวันที่ 28 กุมภาพันธ์ พ.ศ. 2560 เอเอฟซีแชมเปียนส์ลีก กลุ่ม E ธีราทรทำประตูด้วยลูกฟรีคิก ช่วยให้ เมืองทอง เปิดสนามศุภชลาศัย เอาชนะ คาชิมะ แอนต์เลอส์ สโมสรจากญี่ปุ่น ไปได้ 2–1 ต่อมาในวันที่ 5 มีนาคม พ.ศ. 2560 ธีราทรทำประตูแรกในไทยลีก ฤดูกาล 2560 ช่วยให้เมืองทองบุกไปเอาชนะ ชลบุรี 3–0 ต่อมาในวันที่ 8 เมษายน พ.ศ. 2560 ธีราทรทำประตูที่ 2 ในลีก ช่วยให้เมืองทองบุกไปเอาชนะซุปเปอร์พาวเวอร์ สมุทรปราการ ที่สนาม กกท.บางพลี 4–1 ต่อมาในวันที่ 22 เมษายน พ.ศ. 2560 ธีราทรทำประตูที่ 3 ในลีก ช่วยให้เมืองทองขึ้นนำ ราชบุรี มิตรผล 1–0 แต่สุดท้ายก็โดนตีเสมอ 1–1 ต่อมาในวันที่ 3 พฤษภาคม พ.ศ. 2560 ธีราทรทำประตูที่ 4 ในลีก ช่วยให้เมืองทองบุกไปเอาชนะ แบงค็อก ยูไนเต็ด ที่สนามฟุตบอลธรรมศาสตร์ รังสิต 4–2 ต่อมาในวันที่ 17 และ 20 พฤษภาคม พ.ศ. 2560 ธีราทรทำประตูด้วยลูกโทษในลีกสองนัดติดต่อกัน ในนัดที่เมืองทองเปิดบ้านแพ้ การท่าเรือ และ อุบล ยูไนเต็ด ด้วยสกอร์ 2–3 เหมือนกัน ต่อมาในวันที่ 2 มิถุนายน พ.ศ. 2560 ธีราทรทำประตูที่ 7 ในลีก ทำให้เมืองทองเปิดบ้านเอาชนะ สิงห์ เชียงราย ยูไนเต็ด ไปได้ 4–2 ต่อมาในวันที่ 11 ตุลาคม พ.ศ. 2560 โตโยต้า ลีกคัพ รอบ 8 ทีมสุดท้าย ธีราทรทำประตูใส่ทีมเก่าของเขา บุรีรัมย์ ยูไนเต็ด ช่วยให้เมืองทองบุกไปเอาชนะ 2–0 ผ่านเข้าสู่รอบรองชนะเลิศได้สำเร็จ ต่อมาในวันที่ 22 พฤศจิกายน พ.ศ. 2560 โตโยต้า ลีกคัพ รอบชิงชนะเลิศ เมืองทอง เจอกับ สิงห์ เชียงราย ยูไนเต็ด ที่สนามศุภชลาศัยในกรุงเทพมหานคร สุดท้าย เมืองทอง เอาชนะ เชียงราย 2-0 ช่วยให้เมืองทองคว้าโตโยต้า ลีกคัพ สมัยที่ 2 ได้สำเร็จ
สโมสร > เอสซีจี เมืองทอง ยูไนเต็ด > ฤดูกาล 2561

ในวันที่ 23 มกราคม พ.ศ. 2561 เอเอฟซีแชมเปียนส์ลีก รอบคัดเลือกรอบสอง ธีราทรทำหนึ่งประตูช่วยให้ เมืองทอง เปิดสนามศุภชลาศัย เอาชนะ ยะโฮร์ดารุลตาซิม สโมสรจากมาเลเซีย ไปได้ 5–2 ผ่านเข้าสู่รอบเพลย์ออฟได้สำเร็จ หลังจากนั้น ธีราทรก็ได้ย้ายไปเล่นให้กับวิสเซล โคเบะ ในเจลีก ดิวิชัน 1 แบบยืมตัว
สโมสร > วิสเซล โคเบะ

ธีราทร ถูกยืมตัวไปเล่นในเจลีกของประเทศญี่ปุ่นเป็นเวลาหนึ่งฤดูกาลกับสโมสรวิสเซล โคเบะในฤดูกาล 2561 ซึ่งทำให้ธีราทรมีโอกาสได้เล่นกับนักฟุตบอลระดับโลกอย่างเช่น ลูคัส โพดอลสกี และอันเดรส อินิเอสตา
สโมสร > โยโกฮามะ เอ็ฟ มารินอส

ในเดือนมกราคม พ.ศ. 2562 โยโกฮามะ เอ็ฟ มารินอส บรรลุข้อตกลงในการยืมตัว ธีราทร บุญมาทัน จากเมืองทอง ยูไนเต็ด มาเล่นในเจลีก ฤดูกาล 2562 ต่อมาในวันที่ 10 มีนาคม พ.ศ. 2562 ธีราทรลงเล่นตัวจริงในลีกนัดแรกให้สโมสร ในนัดที่ โยโกฮามะ เปิดบ้านตามตีเสมอแชมป์เก่า คาวาซากิ ฟรอนตาเล 2–2 ต่อมาในวันที่ 23 กรกฎาคม พ.ศ. 2562 ธีราทรมีชื่อติดทีมยอดเยี่ยมของเจลีกประจำสัปดาห์ที่ 20 หลังจากที่เจ้าตัวมีส่วนช่วยให้ โยโกฮามะ บุกไปเอาชนะ วิสเซล โคเบะ ต้นสังกัดเก่าของเขา 2–0 ต่อมาในวันที่ 31 สิงหาคม พ.ศ. 2562 ธีราทรทำประตูแรกในลีกและในนามสโมสร ช่วยให้ โยโกฮามะ เปิดบ้านเอาชนะ กัมบะ โอซากะ ไปได้ 3–1 ต่อมาในวันที่ 14 กันยายน พ.ศ. 2562 ธีราทรทำประตูที่ 2 ในเจลีก ช่วยให้ โยโกฮามะ เปิดบ้านเอาชนะ ซานเฟรซ ฮิโรชิมะ 3–0 และในวันที่ 7 ธันวาคม พ.ศ. 2562 นัดปิดฤดูกาลเจลีก ธีราทรยิง 1 ประตู และทำ 1 แอสซิสต์ ช่วยให้ โยโกฮามะ เปิดบ้านเอาชนะ เอ็ฟซี โตเกียว ไปได้ 3–0 ทำให้เขากลายเป็นผู้เล่นชาวไทยคนแรกที่คว้าแชมป์เจลีก
ในเดือนธันวาคม พ.ศ. 2562 ธีราทร ได้เซ็นสัญญาถาวร 3 ปีกับโยโกฮามะ เอ็ฟ มารินอส เป็นที่เรียบร้อย หลังจากที่เจ้าตัวได้เล่นให้กับสโมสรด้วยสัญญายืมตัวหนึ่งฤดูกาลเต็ม
สโมสร > กลับสู่บุรีรัมย์ ยูไนเต็ด

เดือนธันวาคม พ.ศ. 2564 ธีราทรได้แยกทางกับโยโกฮามะ เอ็ฟ มารินอส และย้ายกลับสู่บุรีรัมย์ ยูไนเต็ดอีกครั้งหนึ่ง โดยเขาจะได้ลงเล่นให้แก่สโมสรในเลกที่สองของไทยลีก ฤดูกาล 2564–65 ในวันที่ 10 เมษายน พ.ศ. 2565 เขาทำประตูที่แรกในลีก ช่วยให้ทีมบุกไปเอาชนะหนองบัว พิชญที่พิชญสเตเดียม 3–0 การันตีคว้าแชมป์ไทยลีก ฤดูกาล 2564–65 ได้สำเร็จ ต่อมาในวันที่ 25 พฤษภาคม การแข่งขันรีโว่ ลีกคัพ 2564–65 รอบรองชนะเลิศ เขาทำประตูชัยช่วยให้ทีมเอาชนะสิงห์ เชียงราย ยูไนเต็ดที่ชลบุรีสเตเดียมไปได้ 1–0 ผ่านเข้าสู่รอบชิงชนะเลิศได้สำเร็จ
วันที่ 19 พฤศจิกายน พ.ศ. 2565 เขาทำประตูแรกในไทยลีก ฤดูกาล 2565–66 ช่วยให้ทีมบุกไปเอาชนะการท่าเรือที่แพตสเตเดียม 3–1 ต่อมาในวันที่ 12 กุมภาพันธ์ พ.ศ. 2566 เขาทำประตูที่ 2 ในลีก เป็นประตูจากการยิงฟรีคิก ช่วยให้ทีมบุกไปเสมอกับทีมเก่าของเขาอย่างเมืองทอง ยูไนเต็ดที่ธันเดอร์โดมสเตเดียมแบบสนุก 4–4
ทีมชาติ

ในเดือนพฤศจิกายน พ.ศ. 2554 การแข่งขันฟุตบอลโลก 2014 รอบคัดเลือก โซนเอเชีย ระหว่างทีมชาติไทยกับทีมชาติซาอุดีอาระเบีย เขาได้รับใบแดงให้ออกจากสนาม และในอีกไม่กี่วันถัดมา การแข่งขันซีเกมส์ครั้งที่ 26 ระหว่างทีมชาติไทย พบกับทีมชาติอินโดนีเซีย ธีราทรซึ่งถูกเรียกเข้าติดทีมชุดซีเกมส์ หลังตกรอบคัดเลือกฟุตบอลโลก ก็ได้รับใบแดงอีกครั้ง แต่เขาก็สามารถกับมาเล่นทีมชาติได้ ต่อมาใน พ.ศ. 2558 เขาได้รับเลือกจากเกียรติศักดิ์ เสนาเมือง ให้เป็นกัปตันทีมชาติชุดใหญ่เมื่อนัดเจอกับเวียดนามและไต้หวัน ในฟุตบอลโลก 2018 รอบคัดเลือก
ในวันที่ 20 สิงหาคม พ.ศ. 2562 ธีราทร มีชื่อติดทีมชาติไทยเบื้องต้น 33 คน และในวันที่ 1 กันยายน พ.ศ. 2562 ธีราทร ยังคงมีชื่อติดทีมชาติไทยในรอบที่ตัดตัวเหลือ 23 คนสุดท้าย ในการแข่งขันฟุตบอลโลกรอบคัดเลือก นัดที่ไทยจะเปิดบ้านพบกับเวียดนามและออกไปเยือนอินโดนีเซีย ต่อมาในวันที่ 10 กันยายน พ.ศ. 2562 ฟุตบอลโลกรอบคัดเลือก นัดที่สอง ไทยออกไปเยือนอินโดนีเซียที่สนามกีฬาหลักเกอโลราบุงการ์โน ธีราทรยิงลูกจุดโทษ ช่วยให้ ทีมชาติไทย บุกไปชนะ อินโดนีเซีย ถึงถิ่น 3–0 เก็บชัยชนะนัดแรกในรอบคัดเลือกได้สำเร็จ และเป็นการบุกชนะที่บ้านของอินโดนีเซียเป็นครั้งแรกในรอบ 11 ปีอีกด้วย ต่อมาในวันที่ 15 ตุลาคม พ.ศ. 2562 ฟุตบอลโลกรอบคัดเลือก นัดที่ 3 ธีราทรได้รับใบเหลืองสะสมในนัดที่ไทยเปิดบ้านเอาชนะสหรัฐอาหรับเอมิเรตส์ไปได้ 2–1 ทำให้เขาจะไม่ได้ลงเล่นในนัดที่ไทยจะออกไปเยือนมาเลเซีย ต่อมาในวันที่ 19 พฤศจิกายน พ.ศ. 2562 ฟุตบอลโลกรอบคัดเลือก นัดที่ 5 ธีราทรยิงลูกโทษไม่เข้า ทำให้ทีมชาติไทยทำได้เพียงบุกไปเสมอกับเวียดนามที่สนามกีฬาหมีดิ่ญ 0–0
วันที่ 21 มกราคม พ.ศ. 2567 ธีราทรลงเล่นให้แก่ทีมชาติไทยครบ 100 นัด ในการแข่งขันเอเชียนคัพ 2023 ที่ไทยเสมอกับโอมาน 0–0
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ลีกคัพ> ลงเล่น | ลีกคัพ> ประตู | ทวีป> ลงเล่น | ทวีป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ราชประชา | 2552 | ไทยลีกดิวิชัน 2 | 10 | 0 | — | — | — | — | — | — | — | — | 10 | 0 |
| บุรีรัมย์ ยูไนเต็ด | 2553 | ไทยลีก | 26 | 0 | 2 | 0 | — | — | — | — | — | — | 28 | 0 |
| บุรีรัมย์ ยูไนเต็ด | 2554 | ไทยลีก | 33 | 1 | 5 | 0 | 7 | 0 | — | — | — | — | 45 | 1 |
| บุรีรัมย์ ยูไนเต็ด | 2555 | ไทยลีก | 30 | 5 | 5 | 0 | 8 | 0 | 6 | 0 | — | — | 49 | 5 |
| บุรีรัมย์ ยูไนเต็ด | 2556 | ไทยลีก | 30 | 3 | 5 | 1 | 5 | 1 | 10 | 1 | — | — | 50 | 6 |
| บุรีรัมย์ ยูไนเต็ด | 2557 | ไทยลีก | 33 | 2 | 2 | 1 | 7 | 0 | 6 | 1 | — | — | 48 | 4 |
| บุรีรัมย์ ยูไนเต็ด | 2558 | ไทยลีก | 32 | 3 | 6 | 1 | 6 | 0 | 6 | 2 | — | — | 50 | 6 |
| บุรีรัมย์ ยูไนเต็ด | 2559 | ไทยลีก | 9 | 1 | — | — | — | — | 6 | 0 | 2 | 0 | 17 | 1 |
| เมืองทอง ยูไนเต็ด | 2559 | ไทยลีก | 12 | 2 | 1 | 0 | 3 | 0 | — | — | — | — | 16 | 2 |
| เมืองทอง ยูไนเต็ด | 2560 | ไทยลีก | 30 | 7 | 5 | 0 | 5 | 1 | 8 | 1 | 2 | 0 | 50 | 9 |
| เมืองทอง ยูไนเต็ด | 2561 | ไทยลีก | — | — | — | — | — | — | 2 | 1 | 2 | 0 | 4 | 1 |
| วิสเซล โคเบะ | 2561 | เจลีก ดิวิชัน 1 | 28 | 0 | 3 | 0 | 4 | 0 | — | — | — | — | 35 | 0 |
| โยโกฮามะ เอ็ฟ มารินอส | 2562 | เจลีก ดิวิชัน 1 | 25 | 3 | 1 | 0 | 4 | 0 | — | — | — | — | 30 | 3 |
| โยโกฮามะ เอ็ฟ มารินอส | 2563 | เจลีก ดิวิชัน 1 | 26 | 0 | — | — | 1 | 0 | 6 | 1 | — | — | 33 | 0 |
| โยโกฮามะ เอ็ฟ มารินอส | 2564 | เจลีก ดิวิชัน 1 | 27 | 0 | 1 | 0 | 3 | 0 | — | — | — | — | 31 | 0 |
| บุรีรัมย์ ยูไนเต็ด | 2564–65 | ไทยลีก | 15 | 1 | 4 | 0 | 4 | 1 | 1 | 0 | — | — | 24 | 1 |
| บุรีรัมย์ ยูไนเต็ด | 2565–66 | ไทยลีก | 28 | 2 | 4 | 0 | 5 | 0 | 0 | 0 | 1 | 0 | 38 | 2 |
| รวมทั้งหมด | รวมทั้งหมด | รวมทั้งหมด | 394 | 30 | 44 | 3 | 62 | 3 | 51 | 6 | 7 | 0 | 556 | 42 |
↑  ลงเล่นในโตโยต้า พรีเมียร์คัพและฟุตบอลถ้วยพระราชทาน ก.  อย่างละหนึ่งนัด
↑  ลงเล่นในไทยแลนด์แชมเปียนส์คัพ และโตโยต้า พรีเมียร์คัพ อย่างละหนึ่งนัด
↑  ลงเล่นในแม่โขงคลับแชมเปียนชิพ
↑  ลงเล่นในเอเอฟซีแชมเปียนส์ลีก 2022 รอบเพลย์ออฟ
↑  ลงเล่นในไทยแลนด์แชมเปียนส์คัพ
สถิติอาชีพ > ประตูในนามทีมชาติ > รุ่นอายุไม่เกิน 23 ปี

| ธีราทร บุญมาทัน – ทำประตูในนามทีมชาติ U23> # | ธีราทร บุญมาทัน – ทำประตูในนามทีมชาติ U23> วันที่ | ธีราทร บุญมาทัน – ทำประตูในนามทีมชาติ U23> สถานที่ | ธีราทร บุญมาทัน – ทำประตูในนามทีมชาติ U23> พบ | ธีราทร บุญมาทัน – ทำประตูในนามทีมชาติ U23> ประตู | ธีราทร บุญมาทัน – ทำประตูในนามทีมชาติ U23> ผล | ธีราทร บุญมาทัน – ทำประตูในนามทีมชาติ U23> รายการ | ธีราทร บุญมาทัน – ทำประตูในนามทีมชาติ U23>  |
| --- | --- | --- | --- | --- | --- | --- | --- |
| 1. | 16 พฤศจิกายน พ.ศ. 2556 | เชียงใหม่, ประเทศไทย |  ยูกันดา | 6–0 | ชนะ | กระชับมิตร |  |
สถิติอาชีพ > ประตูในนามทีมชาติ > ชุดใหญ่

| # | วันที่ | สนาม | พบ | ประตู | ผล | รายการ |
| --- | --- | --- | --- | --- | --- | --- |
| — | 12 กันยายน 2555 | ราชมังคลากีฬาสถาน กรุงเทพมหานคร ไทย |  ลาว | 2–1 | 2–1 | อุ่นเครื่อง |
| 1 | 13 ธันวาคม 2555 | สนามศุภชลาศัย กรุงเทพมหานคร ไทย |  มาเลเซีย | 2–0 | 2–0 | เอเอฟเอฟ ซูซูกิ คัพ 2012 |
| 2 | 8 กันยายน 2558 | ราชมังคลากีฬาสถาน กรุงเทพมหานคร ไทย |  อิรัก | 1–2 | 2–2 | ฟุตบอลโลก 2018 รอบคัดเลือก |
| 3 | 9 ตุลาคม 2558 | ราชมังคลากีฬาสถาน กรุงเทพมหานคร ไทย |  ฮ่องกง | 1–0 | 1–0 | อุ่นเครื่อง |
| 4 | 13 ตุลาคม 2558 | สนามกีฬาหมีดิ่ญ ฮานอย เวียดนาม |  เวียดนาม | 3–0 | 3–0 | ฟุตบอลโลก 2018 รอบคัดเลือก |
| 5 | 8 ธันวาคม 2559 | ราชมังคลากีฬาสถาน กรุงเทพมหานคร ไทย |  พม่า | 2–0 | 4–0 | ฟุตบอลชิงแชมป์แห่งชาติอาเซียน 2016 |
| 6 | 10 กันยายน 2562 | สนามกีฬาหลักเกอโลราบุงการ์โน จาการ์ตา อินโดนีเซีย |  อินโดนีเซีย | 2–0 | 3–0 | ฟุตบอลโลก 2022 รอบคัดเลือก |
| 7 | 16 มกราคม 2566 | สนามกีฬาธรรมศาสตร์ ปทุมธานี ไทย |  เวียดนาม | 1–0 | 1–0 | ฟุตบอลชิงแชมป์แห่งชาติอาเซียน 2022 นัดชิงชนะเลิศ |
ชีวิตส่วนตัว

ธีราทรได้เริ่มคบหาดูใจกับ "เบส" ฉัตรกมล มวยมั่น นิสิตมหาวิทยาลัยบูรพา ในช่วงที่ธีราทรไปเยี่ยมบ้านของเธอที่จังหวัดชลบุรี ต่อมาในวันที่ 9–21 กุมภาพันธ์ พ.ศ. 2555 ธีราทรเข้าพิธีอุปสมบทที่วัดบัวขวัญ จังหวัดนนทบุรี เพื่อตอบแทนบุญคุณบิดามารดาและสงบจิตใจ แฃละในวันที่ 24 พฤษภาคม พ.ศ. 2559 ธีราทรได้สมรสกับฉัตรกมลที่อำเภอแปลงยาว จังหวัดฉะเชิงเทรา หลังจากที่คบกันมาได้ 5 ปี โดยในงานมีแขกรับเชิญที่เป็นเพื่อนร่วมอาชีพฟุตบอล อาทิ นฤบดินทร์ วีรวัฒโนดม, อนาวิน จูจีน รวมไปถึงหัวหน้าผู้ฝึกสอนทีมชาติไทยอย่าง เกียรติศักดิ์ เสนาเมือง
ในวันที่ 24 ธันวาคม พ.ศ. 2559 เขามีบุตรชายชื่อว่า "ธาราธร บุญมาทัน" ซึ่งมีความหมายถึงเมฆ เขาตั้งชื่อเล่นให้แก่บุตรชายว่า "ลิสบอน" ซึ่งเป็นชื่อเมืองหลวงของประเทศโปรตุเกส
ในวันที่ 17 เมษายน พ.ศ. 2566 เขามีบุตรชายคนที่สองชื่อว่า "ธีธารา บุญมาทัน" มีชื่อเล่นว่า เบริล ซึ่งมาจาก Beryl M762 อาวุธในเกม PUBG ซึ่งเป็นเกมที่เจ้าตัวชอบ แถมมีทีมอีสปอร์ตของตัวเองในชื่อ Theerathon Five อีกด้วย
ธีราทรมีความเชื่อในเรื่องโชคลาง เขาเคยวิ่งแก้บนรอบราชมังคลากีฬาสถานหลังจากที่พาทีมชาติไทยป้องกันแชมป์คิงส์คัพใน พ.ศ. 2560 นอกจากนี้ ยังเคยวิ่งแก้บนรอบสนามศุภชลาศัยหลังจากที่พาเอสซีจี เมืองทอง คว้าแชมป์โตโยต้า ลีกคัพ 2560 ได้สำเร็จ ธีราทรชอบเล่นเกมออนไลน์เป็นอย่างมาก โดยเกมที่เขาชื่นชอบคือ พอยต์แบลงก์ ซึ่งเป็นเกมยิงปืน ธีราทรเป็นที่ใช้ชีวิตเรียบง่าย ไม่สูบบุหรี่ ไม่ดื่มสุรา และไม่เที่ยวกลางคืน แต่ก็จะออกไปรับประทานอาหารกับเพื่อนเป็นบางครั้ง
เกียรติประวัติ > สโมสร

ไทยลีก (8): 2554, 2556, 2557, 2558, 2559, 2564–65, 2565–66, 2566–67
ไทยเอฟเอคัพ (6): 2554, 2555, 2556, 2558, 2564–65, 2565–66
ไทยลีกคัพ (6): 2554, 2555, 2556, 2558, 2564–65, 2565–66
โตโยต้า พรีเมียร์คัพ (3): 2555, 2557, 2559
ถ้วยพระราชทาน ก. (4): 2556, 2557, 2558, 2559
แม่โขงคลับแชมเปียนชิพ (1): 2558
ไทยลีก (1): 2559
ไทยลีกคัพ (2): 2559, 2560
ไทยแลนด์แชมเปียนส์คัพ (1): 2560
แม่โขงคลับแชมเปียนชิพ (1): 2560
เจลีก ดิวิชัน 1 (1): 2562
เกียรติประวัติ > ทีมชาติ

ซีเกมส์  เหรียญทอง (1): 2556
ฟุตบอลชิงแชมป์แห่งชาติอาเซียน (3): 2559, 2563, 2565
ฟุตบอลชิงถ้วยพระราชทานคิงส์คัพ (2): 2559, 2560
เกียรติประวัติ > รางวัลส่วนบุคคล

นักกีฬาอาชีพดีเด่นประจำวันกีฬาแห่งชาติ: 2562
ทีมยอดเยี่ยม ฟุตบอลชิงแชมป์แห่งชาติอาเซียน: 2555
ทีมยอดเยี่ยมแห่งเอเชียโดยสหพันธ์ประวัติศาสตร์และสถิติฟุตบอลระหว่างประเทศ: 2563
ผู้เล่นยอดเยี่ยมไทยลีกประจำเดือน: ตุลาคม 2556, กุมภาพันธ์ 2565
ผู้เล่นยอดเยี่ยมไทยลีกประจำฤดูกาล: 2556
ดรีมทีม เอเอฟซีแชมเปียนส์ลีก: 2556
ผู้เล่นยอดเยี่ยม เอเอฟเอฟ มิตซูบิชิ อิเล็กทริค คัพ: 2565
แหล่งข้อมูลอื่น

ธีราทร บุญมาทัน - National Football Teams
| ด ค กผู้เล่นชุดปัจจุบันของสโมสรฟุตบอลบุรีรัมย์ ยูไนเต็ด  |
| --- | --- |
 1 ศิวรักษ์  2 ศศลักษณ์  3 พรรษา  4 ลีออน  5 ธีราทร  6 กู๊ด  7 บิสโซลี  8 รัตนากร  9 ศุภชัย  10 คริสปิม  11 กูลส์  13 เอเธอริดจ์  15 นฤบดินทร์  16 ดูกัลล์  18 อาทิตย์  20 ญาโล  21 ศุภณัฏฐ์  23 เคาซิช  27 พิธิวัตต์  34 ฉัตรชัย  40 ทาบินาส  44 ธนกฤต  49 ปิยวัฒน์  89 พงศกร  92 คิม มิน-ฮย็อค  95 เสกสรรค์  หัวหน้าผู้ฝึกสอน: ลอส 
| ด ค กรายชื่อนักกีฬาทีมชาติไทย – เอเชียนคัพ 2019 |
| --- | --- | --- |
|  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  1 ฉัตรชัย  2 ศศลักษณ์  3 ธีราทร  4 เฉลิมพงษ์  5 อดิศร  6 พรรษา  7 สุมัญญา  8 ฐิติพันธ์  9 อดิศักดิ์  10 ธีรศิลป์  11 กรกช  12 ชนานันท์  13 สรานนท์  14 สรรวัชญ์  15 สุพรรณ  16 มิก้า  17 ธนบูรณ์  18 ชนาธิป  19 ทริสตอง  20 สิโรจน์  21 ปกเกล้า  22 ศุภชัย  23 ศิวรักษ์  ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)   |  |
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
| ด ค กทีมยอดเยี่ยมของไทยลีก ฤดูกาล 2564–65 |
| --- | --- |
 GK: กัมพล   DF: ธีราทร  DF: อีเวร์ตง  DF: ซูลากอ  DF: สันติภาพ    MF: ปกรณ์  MF: วีระเทพ  MF: เชาว์วัฒน์    FW: ศุภชัย  FW: ฮามิลตง  FW: เอเบร์ชี 
ธีราทรรับรางวัลผู้เล่นยอดเยี่ยมไทยพรีเมียร์ลีก ฤดูกาล 2556
คุณหมีปาฏิหาริย์

| คุณหมีปาฏิหาริย์ (The Miracle of Teddy Bear) |
| --- | --- |
แนว: ดราม่า, โรแมนติก, แฟนตาซี, วาย
สร้างโดย: บริษัท ถนัดละคร จำกัด
บทประพันธ์: ปราปต์
บทละครโทรทัศน์: ศันศนีย์ ตุลยธนบดี เหมือนฝัน ชาวเหนือ ศุภวรรณ ทองขลิบ
กำกับโดย: เหมันต์ เชตมี ยุทธนา ลอพันธุ์ไพบูลย์
แสดงนำ: สาริน รณเกียรติ ธัชพล กู้วงศ์บัณฑิต ธนพล จารุจิตรานนท์ ภาราดา ชัชวาลโชติกุล อาภาศิริ นิติพน รินลณี ศรีเพ็ญ ชาตโยดม หิรัณยัษฐิติ
ดนตรีแก่นเรื่องเปิด: "แล้วเราจะพบกัน"  - Double k
ดนตรีแก่นเรื่องปิด: "ปลดล็อก" - สาริน รณเกียรติ และ ธัชพล กู้วงศ์บัณฑิต
ประเทศแหล่งกำเนิด:  ประเทศไทย
ภาษาต้นฉบับ: ภาษาไทย
จำนวนตอน: 16 ตอน
การผลิต
ควบคุมงานสร้าง: ยุทธนา ลอพันธุ์ไพบูลย์
ความยาวตอน: 88-92 นาที
ออกอากาศ
สถานีโทรทัศน์: ช่อง 3 เอชดี
ออกอากาศ: 27 มีนาคม 2565 (2565-03-27) – 1 พฤษภาคม 2565 (2565-05-01)
ละครเรื่องก่อนหน้า: ซ่อนกลิ่น
ละครเรื่องถัดไป: มามี้ที่รัก
คุณหมีปาฏิหาริย์ (อังกฤษ: The Miracle of Teddy Bear) เป็นละครโทรทัศน์ไทยแนวโรแมนติก-ดราม่า-แฟนตาซี-ยาโออิ มีโครงเรื่องมาจากนิยายในชื่อเรื่องเดียวกันโดย ปราปต์ ออกอากาศทางช่อง 3 เอชดี ตั้งแต่วันที่ 27 มีนาคม – 1 พฤษภาคม พ.ศ. 2565
การสร้างเป็นละครโทรทัศน์

คุณหมีปาฏิหาริย์ ถูกนำสร้างเป็นละครโทรทัศน์ในปี พ.ศ. 2565 โดยบริษัท ถนัดละคร จำกัด  บทประพันธ์โดย ปราปต์ บทโทรทัศน์โดย ศันศนีย์ ตุลยธนบดี, เหมือนฝัน ชาวเหนือ และ ศุภวรรณ ทองขลิบ กำกับการแสดงโดย เหมันต์ เชตมี และ ยุทธนา ลอพันธุ์ไพบูลย์ ออกอากาศทางช่อง 3 เอชดี เวลา 20:20 น.  และออกอากาศแบบวันต่อวัน (Date-of-Broadcast) ผ่านบริการสตรีมมิงของ Netflix ใน 25 ประเทศทั่วเอเชีย
นักแสดง

ละครเรื่องคุณหมีปาฏิหาริย์ มีรายชื่อนักแสดงดังนี้
| บทบาท | นักแสดงนำ |
| --- | --- |
อนนต์ ธนากุล (หนึ่ง) /เต้าหู้: สาริน รณเกียรติ
พีรณัฐ บุระรัตน์ (ณัฐ): ธัชพล กู้วงศ์บัณฑิต
บทบาท: นักแสดงสมทบ
อนึ่ง ธนากุล (สอง): ธนพล จารุจิตรานนท์
เกณฑ์สิทธิ์ (เกณฑ์): ภาราดา ชัชวาลโชติกุล
ครูมทนา บุระรัตน์ (นา): อาภาศิริ นิติพน
สัจจารีย์ บุระรัตน์ (จัน): รินลณี ศรีเพ็ญ
แสน บุระรัตน์ / สิบหมื่น บุระรัตน์ (สิบ): ชาตโยดม หิรัณยัษฐิติ
ตาธาร คล้ายอนันต์ (ธาร): ธรรม์ธัช ธารินทร์ภิรมย์
พริบพรี (พริบ): ปุญญ์ปรีดี คุ้มพร้อม รอดสวาสดิ์
น้าโหน่ง: วสันต์ อุตตมะโยธิน
ลุงชู: ชูศักดิ์ สุธีรธรรม
พ.ต.ท.อนิก ธนากุล (ท่านรอง): ธนายง ว่องตระกูล
พญ.กัญญา (กัญ): วราพรรณ หงุ่ยตระกูล
พลเรือเอกสิทธา (สิทธิ์): ศุกล ศศิจุลกะ
ครูปริตร (ริตร): นัฏฐา ลอยด์
ฮาน่า (นางเเบบ): ณธฉัตร ชาญเชี่ยว
จุนเจือ (น้าเจือ): เหมันต์ เชตมี
บทบาท: นักแสดงรับเชิญ
พ.ญ.เป็นหนึ่ง (หมอหนึ่ง): มทิรา ตันติประสุต
นพ.ฟ้าฟื้น (หมอฟืน): ธัชทร ทรัพย์อนันต์
แก้วชิงดวง (ชิง): ชาเคอลีน มึ้นช์
มทนี คนึงนิจ (ยายมทนี): น้ำเงิน บุญหนัก
มิตรภาพ ก็แค่ชื่อถนน (นามปากกา): ภัสธรากรณ์ บุษราคัมวดี
บทบาท: นักแสดงสัตว์
ขนมตาล
นักแสดง > ผู้ให้เสียงพากย์

พิจิกา จิตตะปุตตะ, ณิชา รอดอนันต์, นัทนลัลน์ กิติทวีเกียรติ, ศิริชัย เจริญกิจธนกุล, เทพธนะ ปาลกะวงศ์ ณ อยุธยา, ชิดชนก มัญชุรัตน์, นาถธิดา พิทักษ์วรรัตน์, ภัทรวิทย์ อิศรานนท์, นรินทร์ ประสพภักดี, ดุลย์ทัศน์ วศินะจินดาแก้ว
เพลงประกอบ

ปลดล็อก - สาริน รณเกียรติ และ ธัชพล กู้วงศ์บัณฑิต (Ch3Thailand Music) เนื้อเพลงเล่าถึงมุมมองความรักของตัวละครพีรณัฐ
แล้วเราจะพบกัน (Until We Meet Again) - Double K (Ch3Thailand Music) เนื้อหาของเพลงสื่อถึงตัวละครเต้าหู้
กว่าจะมี…เธอ - จิรายุ ตั้งศรีสุข (James Jirayu)
รอเธอรู้ใจ - ธนพล จารุจิตรานนท์ (JANEAN GROUP CO.,LTD.)
รางวัลและการเสนอชื่อเข้าชิงรางวัล

| ปี | รางวัล | สาขา | ผู้ได้รับการเสนอชื่อ | ผลการตัดสิน |
| --- | --- | --- | --- | --- |
| 2565 | รางวัลพิฆเนศวร | ละครส่งเสริมครอบครัวยอดเยี่ยม | คุณหมีปาฏิหาริย์ | ชนะ  |
| 2565 | รางวัลพิฆเนศวร | นักแสดงนำ คู่พระ-นายยอดเยี่ยมแห่งปี | สาริน รณเกียรติ - ธัชพล กู้วงศ์บัณฑิต | ชนะ |
| 2565 | Content Asia Awards 2022 | Best LGBTQ+ Programme made in Asia | คุณหมีปาฏิหาริย์ (The Miracle of Teddy Bear) | เสนอชื่อเข้าชิง   |
| 2565 | รางวัลนาคราชอวอร์ด | ดาวจรัสแสงชายดวงใหม่ยอดเยี่ยมแห่งปี | ธรรม์ธัช ธารินทร์ภิรมย์ | ชนะ |
| 2565 | รางวัลนาคราชอวอร์ด | ละครครอบครัวสะท้อนมุมมอง LGBTQ+ ยอดเยี่ยมแห่งปี | คุณหมีปาฏิหาริย์ | ชนะ |
| 2565 | รางวัลนาคราชอวอร์ด | คู่จิ้นละครวายยอดเยี่ยมแห่งปี | ธัชพล กู้วงศ์บัณฑิต - สาริน รณเกียรติ | ชนะ |
| 2565 | รางวัลนาคราชอวอร์ด | ผู้กำกับละครสะท้อนสังคมยอดเยี่ยมแห่งปี | ยุทธนา ลอพันธุ์ไพบูลย์ | ชนะ |
พรรคเสรีนิยมแห่งแคนาดา

| พรรคเสรีนิยมแห่งแคนาดา Parti libéral du Canada Liberal Party of Canada  |
| --- | --- |

หัวหน้า: มาร์ก คาร์นีย์
ก่อตั้ง: พ.ศ. 2410
ที่ทำการ: Suite 920 350 Albert Street Ottawa, Ontario K1P 6M8
อุดมการณ์: เสรีนิยม
จุดยืน: กลาง ถึง กลาง-ซ้าย
สี: สีแดง
สภาสามัญชน: 159 / 338 
วุฒิสภา: 0 / 105 
เว็บไซต์
เว็บไซต์อย่างเป็นทางการ
การเมืองแคนาดา    รายชื่อพรรคการเมือง การเลือกตั้ง
พรรคเสรีนิยมแห่งแคนาดา (อังกฤษ: Liberal Party of Canada, ฝรั่งเศส: Parti libéral du Canada) เป็นพรรคการเมืองที่เก่าแก่ที่สุดในประเทศแคนาดา ก่อตั้งในปี พ.ศ. 2410 มีนาย จัสติน ทรูโด เป็น หัวหน้าพรรคตั้งแต่ พ.ศ. 2556 พรรคมีจุดยืนเป็นกลางในการเมืองแคนาดา โดยที่จุดยืนจะซ้ายกว่าพรรคอนุรักษนิยม แต่ขวากว่าพรรคประชาธิปไตยใหม่ พรรคเสรีนิยมครองอำนาจในรัฐบาลถึง 69 ปีในศตวรรษที่ 20
จังหวัดกระบี่

"กระบี่" เปลี่ยนทางมาที่นี่ สำหรับความหมายอื่น ดูที่ กระบี่ (แก้ความกำกวม)
| จังหวัดกระบี่ |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Krabi
จากซ้ายไปขวา บนลงล่าง: ชายหาดเกาะปอดะ ตำบลอ่าวนาง หมู่เกาะพีพี หาดอ่าวมาหยา ป่าชายเลนอำเภออ่าวลึก ท่าอากาศยานนานาชาติกระบี่
   ธง ตรา
คำขวัญ: กระบี่เมืองน่าอยู่ ผู้คนน่ารัก
แผนที่ประเทศไทย จังหวัดกระบี่เน้นสีแดงแผนที่ประเทศไทย จังหวัดกระบี่เน้นสีแดง
ประเทศ:  ไทย
การปกครอง
 • ผู้ว่าราชการ : อังกูร ศีลาเทวากูล   (ตั้งแต่ พ.ศ. 2567) 
 • นายก อบจ. : สมศักดิ์ กิตติธรกุล   (ตั้งแต่ พ.ศ. 2540) 
พื้นที่
 • ทั้งหมด: 4,708.512 ตร.กม. (1,817.967 ตร.ไมล์)
อันดับพื้นที่: อันดับที่ 45
ประชากร (พ.ศ. 2566)
 • ทั้งหมด: 483,221 คน
 • อันดับ: อันดับที่ 56
 • ความหนาแน่น: 102.39 คน/ตร.กม. (265.2 คน/ตร.ไมล์)
 • อันดับความหนาแน่น: อันดับที่ 50
รหัส ISO 3166: TH-81 
สัญลักษณ์ประจำจังหวัด
 • ต้นไม้: ทุ้งฟ้า
 • ดอกไม้: ทุ้งฟ้า
 • สัตว์น้ำ: หอยชักตีน
ศาลากลางจังหวัด
 • ที่ตั้ง: ถนนอุตรกิจ ตำบลปากน้ำ อำเภอเมืองกระบี่ จังหวัดกระบี่ 81000
 • โทรศัพท์: 0 7561 1144
 • โทรสาร: 0 7562 2138
เว็บไซต์: http://www.krabi.go.th/
 
 ส่วนหนึ่งของสารานุกรมประเทศไทย
กระบี่ เป็นจังหวัดหนึ่งในภาคใต้ของประเทศไทย เป็นเมืองท่องเที่ยวที่มีชื่อเสียงแห่งหนึ่งของภาคใต้ มีแหล่งท่องเที่ยวหลายแห่ง เช่น หาดทรายขาว น้ำทะเลใส ปะการัง ถ้ำ และหมู่เกาะน้อยใหญ่กว่า 100 เกาะ และเป็นที่ตั้งของเรือนรับรองที่ประทับแหลมหางนาค